ཐུན་མོང་གཏུམ་མོའི་ཉམས་ལེན་ཡེ་ཤེས་
མེ་དཔུང་བཞུགས་སོ།།
༄༅།། རང་བཞིན་ཀུན་ཁྱབ་འདུས་མ་བྱས་ཀྱི་བུམ།།
རང་རིག་ཡེ་ཤེས་གཏིང་གསལ་གཞོན་ནུའི་སྐུ།།
རང་ལས་མི་གཞན་ཚོགས་བརྒྱད་ལྷ་ཚོགས་བསྐོར།།
རང་བྱུང་དཀྱིལ་འཁོར་ཀློང་ལ་ཕྱག་འཚལ་ལོ།།
གསང་ལམ་སྡེ་སྣོད་ལ་རྟེན་ནས།།
ཐབས་ལམ་རྩ་རླུང་ཉམས་ལེན་སྒོ།།
ཟབ་ལམ་མཐར་ཐུག་འདི་ན་དབྱེ།།
མྱུར་ལམ་འཐོབ་འདོད་འཇུག་པར་རིག།
དེ་ལ་འདིར་རྫོགས་པ་ཆེན་པོ་སྐུ་གསུམ་རང་ཤར་ལས་ཚེ་གཅིག་སངས་
རྒྱས་སྒྲུབ་པའི་གདམས་པ་ཟབ་མོ་ཐབས་ལམ་གནད་ཀྱི་མན་ངག་འདི་ལ་གཉིས།
གཏུམ་མོ། །སྙོམས་འཇུག་གོ །དང་པོ་ལ་གཉིས། རྩ་རླུང་ཐིག་ལེའི་རྣམ་དབྱེ།
དེ་ཉིད་ཉམས་ལེན་དུ་འཁྱེར་ཚུལ་ལོ། །དང་པོ་ལ་གསུམ། གསང་སེམས་ལས།
གནས་པ་རྩ། གཡོ་བ་རླུང་། རྟེན་པ་ཐིག་ལེ། ཅེས་པའོ། །དང་པོ་གནས་པ་རྩ་
ལ་གསུམ་ངོ་བོ། ངེས་ཚིག །དབྱེ་བའོ། །དང་པོ་ངོ་བོ་ནི་སྦུ་གུ་དང་བཅས་པར་
ཁྲག་དང་ཆུ་རླུང་རྒྱུ་བའོ། གཉིས་པ་ངེས་ཚིག་ནི། ལུས་དང་དབང་པོ་སྲོག་དོན་
276

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
སྙིང་ཐམས་ཅད་ཀྱི་རྩ་བར་གྱུར་པས་ན་རྩ་ཞེས་བྱ་ལ། ཡང་ན་སྐྱེ་གནས་འཕེལ་
འགྲིབ་འཆི་བ་ཡེ་ཤེས་སྐྱེ་བའི་རྩ་བ་ཡིན་པས་རྩ་ཞེས་བྱའོ། །
གསུམ་པ་དབྱེ་བ་ནི། གཞི་ཡེ་སངས་རྒྱས་པའི་ལུང་ལས། རྩ་བ་གཅིག་ལ་ཡེ་
ཤེས་སྡོང་པོ་གསུམ། འཁོར་ལོ་ལྔ་ལ་ཡེ་ཤེས་ཞེ་ལྔ་གནས། ཕྱི་རྩར་ཁྲག་རྒྱུ་ནང་རྩཪ་
སྦྲགས་མ་རྒྱུ། གསང་རྩར་རླུང་རྒྱུ་རྩ་ཆེན་བརྒྱ་རྩ་བརྒྱད། རྩ་ཕྲན་སུམ་བརྒྱ་བརྒྱད་
ཁྲི་ཞི་སྟོང་ཕྱེ། ཞེས་པས། རྩ་བ། ཡན་ལག །ཉིང་ལག །ལོ་མ་བཞི་ལས་དང་པོ་
ལ་ལྔ། ཡེ་ཞེས་རྒྱུ་བའི་རྩ་ལྔ། འོད་རྒྱུ་བའི་རྩ་ལྔ། རླུང་རྒྱུ་བའི་རྩ་ལྔ། ཁྲག་རྒྱུ་བའི་
རྩ་ལྔ། ཐིག་ལེ་རྒྱུ་བའི་རྩ་ལྔའོ། དང་པོ་ནི། རྩ་བ་གཅིག་ཅེས་པ་ནི། སྙིང་གི་དཀྱིལ་
ན་རྩའི་རྒྱལ་པོ་ཤེལ་ཀང་ཀ་རི་འདྲ་བ། རིང་ཐུང་ཚོན་གང་བ། འཕྲ་སྦོམ་རྟ་རྔ་
བཅུ་ཚལ་ཙམ་དུ་ཡོད་དེ་ཡེ་ཤེས་གཉུག་མའི་རྩ་ཞེས་བྱ་བ་རང་བྱུང་གི་རིག་པའི་
རྟེན་གནས་བྱེད་དོ། །སྙིང་གི་རྩ་དེ་ལ་བློན་པོའི་རྩ་བཞི་གྱེས་ཏེ། མིང་ནི་སྲིད་པ་
གཞི་འཛིན་གྱི་རྩ། དབང་པོ་གསལ་བྱེད་ཀྱི་རྩ། འཁོར་ལོ་བསྒྱུར་བྱེད་ཀྱི་རྩ། གསལ་
བྱེད་མདངས་འབྱིན་གྱི་རྩ་ཞེས་བྱའོ། །སྡོང་པོ་གསུམ་ནི། གཡས་རྐྱང་མ་དཀར་
མོ་ཐབས་ཀྱི་རྩ་དང་། གཡོན་རོ་མ་དམར་མོ་ཤེས་རབ་ཀྱི་རྩ་དང་། དབུས་ཨ་
བ་དྷུ་ཏི་བྱང་ཆུབ་ཀྱི་རྩ་གསུམ་མོ། །ཡང་ལུང་ཁ་ཅིག་ནས་གཡས་རྐྱང་མ། གཡོན་
རོ་མ། མདུན་ཉུང་ཟུག །རྒྱབ་ཉུང་མ། དབུས་ཀུན་འདར་མ་དང་ལྔ་བཤད་པ་
ཡང་ཡོད་དོ། །དེས་ན་བདེ་ཆེན་ལ་སོགས་འཁོར་ལོ་ལྔ་གཅིག་ཏུ་བརྩི། སྙིང་རྩ་
ལ་སོགས་དྭངས་མ་ལྔ་གཅིག་ཏུ་བརྩི། སྡོང་པོ་གསུམ་དང་ལྔ་ནི་ཡེ་ཤེས་རྒྱུ་བའི་
རྩ་ལྔའོ། །གཉིས་པ་འོད་རྒྱུ་བའི་རྩ་ལྔ་ནི། སྙིང་རྩ་དབང་པོ་གསུམ་བྱེད་ལས་གྱེས་
ཏེ། མིང་དཀར་འཇམ། ལྗང་འཇམ། དམར་འཇམ། སྔོ་འཇམ། སེར་འཇམ་
ལྔ་དབང་པོའི་སྒོ་ལྔ་ན་ཟུག་པའོ། །
277

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གསུམ་པ་རླུང་རྒྱུ་བའི་རྩ་ལྔ་ནི་སྙིང་རྩ་འཁོར་ལོ་བསྒྱུར་བྱེད་ལས་གྱེས་ཏེ། དོན་
ལྔ་ནས་མགོ་དང་ཡན་ལག་བཞི་ལ་ཟུག་པའོ། །བཞི་པ་ཁྲག་རྒྱུ་བའི་རྩ་ལྔ་ནི་སྙིང་
རྩ་གསལ་བྱེད་མདངས་འབྱིན་ལས་གྱེས་ཏེ་མིང་སྙིང་སྐྱེད་པ་སུམ་བསྒྲིལ་མ། གློ་
བ་སྐྱེད་པ་དྲི་བྲལ་མ། མཆིན་པ་སྐྱེད་པ་དགུ་རྩེ་མ། མཁལ་མ་སྐྱེད་པ་རག་སྦོམ་མ།
མཚེར་པ་སྐྱེད་པ་སྨྱུག་གུ་མ་དང་ལྔ་སྟེ་གོང་ལྟར་དོན་ལྔ་ནས་མགོ་ཡན་ལག་ལ་
ཟུག་པའོ། །
ལྔ་པ་ཐིག་ལེ་རྒྱུ་བའི་རྩ་ལྔ་ནི་སྙིང་གི་སྲིད་པ་གཞི་འཛིན་ལས་སྟོད་སྨད་བར་
གསུམ་ལ་གྱེས་ཏེ། རྩ་གཅིག་ལྟེ་བར་ཟུག་ནས་སྲིད་པ་ཆགས་པའི་གཞི་བྱེད། རྩ་
གཅིག་ཐུགས་ཀར་ཟུག་ནས་དྲན་པ་གསོ་བའི་སྒྲོན་བྱེད། རྩ་གཅིག་མགྲིན་པར་
ཟུག་ནས་གསུང་དབྱངས་སྒྲོག་པའི་ང་རོ་བྱེད། རྩ་གཅིག་སྤྱི་བོར་ཟུག་ནས་བྱང་
ཆུབ་ཐོབ་པའི་ལམ་བྱེད། རྩ་གཅིག་གསང་བར་ཟུག་ནས་ས་བོན་རྒྱུ་བའི་རྐྱེན་བྱེད་
དོ། །གཉིས་པ་ཡན་ལག་གི་རྩ་བརྒྱ་དང་རྩ་བརྒྱད་དེ། དེ་ཡང་གླད་པ་དར་གྱི་
དཔྱང་ཐག་སུམ་ཅུ་རྩ་གཉིས། བྱང་ཁོག་འཕྲུལ་གྱི་མདོ་འཛིན་སུམ་ཅུ་རྩ་གཉིས།
ཡན་ལག་གུར་གྱི་འཐེན་ཐག་སུམ་ཅུ་རྩ་གཉིས་དང་དགུ་བཅུ་རྩ་དྲུག །གཞུང་པ་
རྩའི་རྒྱལ་པོ། སྲོག་རྩ་རྩའི་རྒྱལ་མོ་གཉིས་ལས་གྱེས་པ་སྦས་པའི་རྩ་དྲུག །མངོན་
དུ་རྒྱུ་བའི་རྩ་དྲུག་དང་བརྒྱ་རྩ་བརྒྱད་དོ། །དེ་ཡང་དཔྱང་ཐག་རྩ་དཀར་ཡིན་པས་
རླུང་རྒྱུ། མདོ་འཛིན་འཆུག་མེད་ཡིན་པས་འདྲེས་མ་རྒྱུ། ཡན་ལག་གཡོ་བསྐྱོད་
ཡིན་པས་ཁྲག་རྒྱུའོ། །གསུམ་པ་ཉིང་ལག་སུམ་བརྒྱ་དྲུག་ཅུ་ནི། ཕྱི་བདག་སྲིབ་
ཀྱི་མཚོན་རྩ་བརྒྱ་ཉི་ཤུ །བར་རུས་པའི་འདྲེན་རྩ་བརྒྱ་ཉི་ཤུ །གསལ་བ་དོན་སྙིང་
གཟུང་རྩ་བརྒྱ་ཉི་ཤུའོ། །
བཞི་པ་ལོ་མ་བརྒྱད་ཁྲི་བཞི་སྟོང་ནི། རླུང་གི་འཕར་རྩ་ཉི་ཁྲི་ཆིག་སྟོང་། མཁྲིས་
278

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
པའི་གྲོད་རྩ་ཉི་ཁྲི་ཆིག་སྟོང་། བད་ཀན་ལྗོན་རྩ་ཉི་ཁྲི་ཆིག་སྟོང་། ཁྲག་གི་རྒྱུ་རྩ་ཉི་
ཁྲི་ཆིག་སྟོང་། དེ་ཡང་ཉིང་ལག་ལ་བདུན་བརྒྱ་ཉི་ཤུ་དང་། ལོ་མར་ཉི་ཁྲི་བདུན་
འབུམ་གྱེས་པ་ནི་ཡིག་ཚོགས་ལ་འཇིགས་ནས་མ་དྲངས་སོ། །རྒྱུད་འགྲེལ་ལས།
རྩ་ཆེན་ཆུན་ཐག་བརྐྱང་པ་འདྲ། རྩ་བློན་ཚོན་སྐུད་དྲང་པ་འདྲ། རྩ་བྲན་དྲྭ་བ་
འབྲེལ་པ་འདྲ། ཞེས་པ་ལ། སྐྱོན་ཡོན་ཐམས་ཅད་རྩ་ལས་འབྱུང་བ་སྟེ། དེ་ཉིད་
ལས། འོད་ཀྱི་རྩ་ལྔ་འགག་ན་གླེན། དྭངས་མའི་རྩ་ལྔ་ཞ་ན་ལྐུགས། རླུང་རྩ་མཁྲིས་
པས་གང་ན་རྒྱལ། སྦྲག་རྩ་ཁྲག་གིས་གང་ན་གཉིད། སྲོག་རྩ་རླུང་གིས་གཡོས་ན་
སྨྱོ། ཡེ་ཤེས་རྩ་འགག་དོན་དམ་འགོག་ཅེས་གསུངས་སོ།།
གཉིས་པ་རླུང་ལ་གསུམ། རྣམ་བཞག །རྣམ་གྲངས། རྣམ་དབྱེའོ། །དང་པོ་ནི། རླུང་གི་
རྣམ་པར་བཞག་པ་ཙམ་གྱི་དབང་དུ་བྱས་ན་ལས་ཀུན་བྱེད་པ་ཡིན་ཏེ། གསུང་རབ་ལས ཀུན་
ནས་ཉོན་མོངས་པ་འཁོར་བའི་རླུང་དང་རྣམ་པར་བྱང་བ་མྱ་ངན་ལས་འདས་
པའི་རླུང་ཞེས་བྱའོ། །ཞེས་པས་ལས་གང་ཞིག་སྡུག་བསྔལ་དང་བདེ་བ་སྐྱེད་བྱེད་
དོ། །གཉིས་པ་རྣམ་གྲངས་ལ་གསུམ། རྒྱས་འབྲིང་བསྡུས་གསུམ་མོ། །དང་པོ་ནི།
སྲིད་པའི་རླུང་རིན་པོ་ཆེ་ཞེས་བྱ་སྟེ་གསུང་རབ་ལས་གསུང་པའི་ཉི་ཤུ་རྩ་ལྔའོ། །གཉིས་
པ་ནི། དགུ་སྟེ། བོན་ཉིད་ཀྱི་དབྱིངས་རླུང་ཞེས་བྱ་བ་རང་བཞིན་ངོ་བོ་ཉིད་ཀྱི་ལས་
བྱེད་པ། ཡེ་ཤེས་ཀྱི་བདེ་རླུང་ཞེས་བྱ་བ་ཡེ་ཤེས་སྐྱེ་བའི་ལས་བྱེད་པ། རིག་པའི་
རང་རླུང་ཞེས་བྱ་བ་རང་བྱུང་དེ་ཁོ་ན་ཉིད་ཀྱི་ལས་བྱེད་པ། ཡིད་ཀྱི་དྲན་རླུང་
ཞེས་བྱ་བ་འགྱུ་བྱེད་སྣ་ཚོགས་ཀྱི་ལས་བྱེད་པ། ལས་ཀྱི་ཤུགས་རླུང་ཞེས་བྱ་བ་བར་
དོའི་ལས་བྱེད་པ། ཉོན་མོངས་པའི་རྩུབ་རླུང་ཞེས་བྱ་བ་དུག་ལྔའི་ལས་བྱེད་པ།
འདུ་བའི་འཁྲུག་རླུང་ཞེས་བྱ་བ་ཁམས་འཁྲུག་ནད་བསྐྱེད་པའི་ལས་བྱེད་པ། སྲིད་
པའི་སྟོབས་རླུང་ཞེས་བྱ་བ་སྣོད་བཅུད་ཆགས་པའི་ལས་བྱེད་པ། བསྐལ་པའི་
279

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
འཇིག་རླུང་ཞེས་བྱ་ཕྱི་ནང་བཤིག་པའི་ལས་བྱེད་པ་དང་དགུའོ། །དེ་རྣམས་རེ་རེ་
ལ་ཡང་ལྔ་ལྔ་སྟེ། བོན་ཉིད་ལ་སྐུ་ལྔའམ་ཡེ་ཤེས་ལྔ། རིག་པ་ལ་ཡུལ་དང་དོན་དང་
ལས་དང་འཁྲུལ་པ་དང་མི་འཁྲུལ་པ་རིག་པའི་རླུང་ལྔའོ། །ལས་ཀྱི་ཤུགས་ལ་བཟང་
ངན་བཏང་སྙོམས་བདེ་སྡུག་གི་རླུང་ལྔའོ། །ཉོན་མོངས་ལ་དུག་ལྔའི་རླུང་ལྔའོ། །འདུ་
བ་ལ་རླུང་མཁྲིས་པད་ཀན་འདུས་ལྡན་དུ་སྐྱེད་བྱེད་གཉིས་དང་ལྔའོ། །སྲིད་པ་ལ་
དག་མ་དག་ཕྱི་སྣོད་ནང་བཅུད་བར་དོའི་སྲིད་པ་ལྔའི་རླུང་ལྔའོ། །བསྐལ་པ་ལ་
ཐུགས་རྗེ་ཤུགས་དང་འཁོར་བུ་ཆུང་དང་ཚེ་དང་དུས་དང་ལས་དང་འཇིག་བྱེད་
ཀྱི་རླུང་ལྔའོ། །དེ་ལྟར་དབྱེ་བས་རླུང་གི་རྣམ་གྲངས་བཞི་བཅུ་རྩ་ལྔའོ། །
གསུམ་པ་བསྡུས་པའི་རྣམ་གྲངས་ལ་གསུམ། སྲིད་པའི་རླུང་། ལྷན་སྐྱེས་ཀྱི་རླུང་།
སྒོམ་པའི་རླུང་ངོ་། །དང་པོ་ནི། སྲོག་འཛིན་པ་སྦུ་གུ་སེལ་བ་ལ་སོགས་འབུམ་ལས་
གསུངས་པ་རྣམས་སོ། །གཉིས་པ་ནི་གོང་དུ་བཤད་པའི་རླུང་དགུ་ལྔ་བཞི་བཅུ་རྩ་
ལྔའོ། །གསུམ་པ་ལ་བཞི། རང་འགག །རྩིས་འགག །བཙན་ཐབས་འགག །རིམ་
འགོག་གོ །དང་པོ་ནི། མཐར་ཐུག་སངས་རྒྱས། ཆ་མཐུན་སེམས་དཔའ། ལྟར་
སྣང་བསམ་གཏན་གྱི་ལྷ་རིགས་རྣམས་ཀྱི་དབུགས་འགྲོ་འོང་རྣམ་པ་མེད་པ་དག་
གོ །གཉིས་པ་ནི། གོང་གི་བོན་ཉིད་ཀྱི་དབྱིངས་རླུང་ལ་སོགས་དགུ་ལ་ཉིས་སྟོང་
བཞི་བརྒྱ་རེ་ཕྱེ་བས་ཉིན་ཞག་ཕྲུག་གཅིག་ལ་ལྷན་སྐྱེས་ཀྱི་རླུང་ཉི་ཁྲི་ཆིག་སྟོང་དྲུག་
བརྒྱ་རྒྱུ་བས། དེ་དག་གིས་བསྐྱེད་པའི་བདེ་སྡུག་བཟང་ངན་ལེགས་ཉེས་དགའ་
འགྱོད་གཉིད་སད་སྐྱེ་འཆི་དུ་མ་འབྱུང་བ་གྲངས་སུ་བརྩིས་ནས་འགོག་པ་སྟེ། ཤེས་
བྱ་ཕྲ་བས་རྫོགས་པ་དཀའོ། །གསུམ་པ་ནི། རླུང་བུམ་པ་ཅན་ཞེས་བྱ་བ་སྟེང་འོག་
རླུང་གཉིས་ཁ་སྦྱར་དུ་དགང་པ་སྟེ། འདིར་འཆད་འགྱུར་ཀྱི་དངོས་གཞིའི་རླུང་
ལྟ་བུའོ། །བཞི་པ་ལ་བཞི་ལས། དང་པོ་སྲོག་འཛིན་པའི་རླུང་ཞེས་བྱ་བ་སྲོག་སྩོལ་
280

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
གཅུད་ལ་བོར་བ་སྟེ། རླུང་སེམས་འཕྲོ་རྟོག་ཆད་པའི་སྐབས་ལྟ་བུའོ། །གཉིས་པ་
སྦུ་གུ་སེལ་བའི་རླུང་ཞེས་བྱ་བ་རྩ་སྦུབ་རྣམ་པར་བསེང་བ་སྟེ། རྩ་ལམ་སྦྱང་བའི་
རླུང་ལྟ་བུའོ། །གསུམ་པ་སྨན་དུ་ཆེ་བའི་རླུང་ཞེས་བྱ་བ་གཏུམ་མོས་ནད་རྣམས་
གེགས་སེལ་གྱི་སྐབས་ནས་བྱུང་བའི་རླུང་ལྟ་བུའོ། །བཞི་པ་
བདེ་བ་བསྐྱེད་པའི་རླུང་ཞེས་བྱ་བ་དབུ་མའི་རྩ་ཁ་འབྱེད་པ་སྟེ། སྙོམས་འཇུག་
བུ་གར་འབྱིན་པ་སྟེ།
གི་རླུང་ལྟ་བུའོ། །
གསུམ་པ་རླུང་གི་རྣམ་དབྱེ་ལ་གསུམ། རྩ་བ། ཡན་ལག །ཉིང་ལག་གི་རླུང་
ངོ་། དང་པོ་ལ་ལྔ་ཚན་བཅུ་བདུན་ཡོད་པས། དང་པོ་རྩ་བའི་རླུང་ལྔ་ནི། གཞི་ཡེ་
སངས་རྒྱས་པའི་རྒྱུད་ལས། རྩ་བའི་རླུང་ལྔ་གྱེན་རྒྱུ་སྲོག་འཛིན་དང་། མེ་མཉམ་
ཁྱབ་བྱེད་ཐུར་སེལ་རིམ་པའོ། །ཞེས་གྱེན་རྒྱུའི་རླུང་། སྲོག་འཛིན་གྱི་རླུང་། མེ་
མཉམ་གྱི་རླུང་། ཁྱབ་བྱེད་ཀྱི་རླུང་། ཐུར་སེལ་གྱི་རླུང་རིན་པོ་ཆེ་དང་ལྔའོ། །གཉིས་
པ་གནས་ས་ལྔ་ནི། སྔ་མ་ལས། གནས་ས་མགོ་སྙིང་ལྟེ་བ་ལྟེ་འོག་གསང་། ཞེས་
རླུང་ལྔ་རིམ་པ་ལྟར་ལུས་གནས་ཀྱི་འཁོར་ལོ་ལྔར་གནས་ཤིང་། བྱེ་བྲག་ཏུ་གྱེན་
རྒྱུ་བྲང་ནས་སྣ་སྒོ་གླད་པ། སྲོག་འཛིན་སྙིང་། མེ་མཉམ་ལྟེ་བ་དང་ཕོ་ཁ། ཁྱབ་
བྱེད་ལྟེ་འོག་དང་ལུས་སྤྱི། ཐུར་སེལ་རྒྱུ་ཞབས་འོག་སྒོ་གསང་བར་གནས་སོ། །གསུམ་
པ་གཟུགས་དབྱིབས་ནི། གཟུགས་ནི་གདུགས་རིན་འཁོར་པད་གཡུང་དྲུང་འདྲ།
ཞེས་གྱེན་རྒྱུ་གདུགས། སྲོག་འཛིན་རིན་པོ་ཆེ་། མེ་མཉམ་དཔལ་འཁོར། ཁྱབ་བྱེད་
ཉི་ཟེར། ཐུར་སེལ་སྦུད་པ་ལྟ་བུ་ཡོད་དོ། །བཞི་པ་བྱེད་ལས་ལྔ་ནི། བྱེད་ལས་
དབུགས་སྲོག་དྲོད་ལས་འབྱིན་པར་བྱེད། ཅེས་དང་གྱེན་རྒྱུས་དབུགས་རྒྱུ་བ
མིད་པ་གཏམ་སྨྲ་བར་བྱེད། སྲོག་འཛིན་པས་སྲོག་བཟུང་ཞིང་བློ་སྟོབས་དང་ལྡན་
པར་བྱེད། མེད་མཉམ་གྱིས་ཟས་འཇུ་དྲོད་སྐྱེ་ལུས་གསོ་པར་བྱེད། ཁྱབ་བྱེད་ཀྱིས་
281

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལུས་ཅན་གྱི་ལས་ཕལ་ཆེར་བྱེད།
བྱེད་དོ། །ལྔ་པ་དགོངས་གཞི་ལྔ་ནི།
ཐུར་སེལ་བཤང་གཅི་དང་ཐིག་ལེ་འབྱིན་སྡོམ་
དགོངས་གཞི་སྨྲ་ཚེ་འབར་འཕྲུལ་བདེ་བ་རྒྱས།
ཞེས་གྱེན་རྒྱུས་ཚངས་པའི་དབྱིངས་མཛོད་རྡོལ། སྲོག་འཛིན་པས་ཚེ་རིང་དྲན་
པ་གསལ། མེ་མཉམ་གྱིས་བདེ་དྲོད་འབར། ཁྱབ་བྱེད་ཀྱིས་རྫུ་འཕྲུལ་ཐོག་ཆག་
མེད་པར་སྟོན། ཐུར་སེལ་བདེ་བ་རྒྱས་ཤིང་རྩ་ཁ་འབྱེད་དོ། །དྲུག་པ་ཁ་དོག་ལྔ་
ནི། ཁ་དོག་སེར་དཀར་དམར་ལྗང་སྔོ་བར་སྟོན། ཞེས་གྱེན་རྒྱུ་སའི་རླུང་སྟེ་སེར།
སྲོག་འཛིན་ནམ་མཁའི་རླུང་སྟེ་དཀར། མེ་མཉམ་མེ་ཡི་རླུང་སྟེ་དམར། ཁྱབ་བྱེད་
རླུང་གི་རླུང་སྟེ་ལྗང་། ཐུར་སེལ་ཆུའི་རླུང་སྟེ་སྔོ། ཞེས་སོ། བདུན་པ་ཡོན་ཏན་ལྔ་
ནི། ཡོན་ཏན་དབང་རྩོལ་གཟུང་ཤུགས་སྟོབས་འཕེལ་འདེགས། ཅེས་གྱེན་རྒྱུས་
དབང་པོ་བསྐྱེད། སྲོག་འཛིན་པས་སྲོག་སྩོལ་བསྐྱེད། མེ་མཉམ་གྱིས་ལུས་བཟུང་
བསྐྱེད། ཁྱབ་བྱེད་ཀྱིས་ཡན་ལག་ལ་སྟོབས་ཤུགས་བསྐྱེད། ཐུར་སེས་རོ་སྨད་ཀུན་
འདེག་པའོ། །བརྒྱད་པ་མེད་སྐྱོན་ལྔ་ནི། མེད་སྐྱོན་ལྐུགས་འཐིབ་འཆི་བཤལ་ལྡང་
མི་ནུས། ཞེས་གྱེན་རྒྱུ་མེད་ན་ངག་ལྐུགས་དབང་པོ་འཐིབས། སྲོག་འཛིན་མེད་
ན་བརྒྱལ་བའམ་འཆི། མེ་མཉམ་མེད་ན་ཟས་སྐྱུག་འཁྲུ་བཤལ་བྱེད། ཁྱབ་བྱེད་
མེད་ན་ལྡང་མི་ནུས། ཐུར་སེལ་མེད་ན་རྩ་ཆུ་འགག་གོ །དགུ་པ་སྒོམ་སྟོབས་ལྔ་ནི།
སྒོམ་སྟོབས་འཕུར་ལྡིང་སྦར་འདོན་ཆགས་ལམ་སྤྱོད། ཞེས་གྱེན་རྒྱུ་མགྲིན་པར་
བསྒོམས་པས་འཕུར་བ་བོན་དབྱངས་སྒྲོགས་པ། སྲོག་འཛིན་སྙིང་གར་སྒོམ་པས་
དགའ་སྤྲོ་དང་དྭངས་བ་བསྐྱེད་ཡེ་ཤེས་འབར། མེ་མཉམ་ལྟེ་བར་བསྒོམ་པས་བདེ་
དྲོད་སྐྱེ། ཁྱབ་བྱེད་ཡན་ལག་ལ་སྒོམ་པས་གྲུབ་རྟགས་སྣ་ཚོགས་འབྱུང་། ཐུར་སེལ་
གསང་བར་བསྒོམས་པས་ཐིག་ལེ་འཛིན་འདྲེན་འགྲམ་པ་ལ་དབང་ཐོབ། བཅུ་
པ་ཉོན་མོངས་འགྱུར་སྐྱོན་ལྔ་ནི། འགྱུར་སྐྱོན་རྫུན་ཁྲོ་བརྒྱ